
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπών Παρακολούθησης - Παραλα¬ 
βής των έργων του Επιχειρησιακού Προγράμματος 
του ΥΠ.ΕΣ.Δ.Δ.Α. που εντάσσονται στο Πρόγραμ¬ 
μα «ΠΟΛΙΤΕΙΑ». 1 

Ανάκληση απόφασης αποστέρησης της Ελληνικής Ιθα¬ 
γένειας του ΧΟΥΣΕΙΝ - ΠΑΛΑΣΛΗ Τζαφέρ του Ισμέτ. 2 

Μεταφορά των κενών οργανικών θέσεων του Εκπαι- 
δευτκού Προσωπικού της ΣΕΛΕΤΕ στην ΑΣΠΑΙΤΕ. 3 
Αύξηση του ύψους των παροχών και του εφάπαξ βοη¬ 
θήματος καθώς και της εισφοράς για εφάπαξ βοή¬ 
θημα του Ειδικού Λογαριασμού Προσθέτων Παρο¬ 
χών του ΤΑΜΕΙΟΥ ΣΥΝΤΑΞΕΩΝ ΜΗΧΑΝΙΚΩΝ ΕΡ¬ 
ΓΟΛΗΠΤΩΝ ΔΗΜΟΣΙΩΝ ΕΡΓΩΝ για το έτος 2002.. 4 

Τροποποίηση της ΥΙΟα/οικ. 36870/10.4.2002 απόφα¬ 


σης Υπουργού Υγείας & Πρόνοιας. 5 

Τροποποίηση Απόφασης 4222.1/1/97/27.3.97 μεταβί¬ 
βασης αρμοδιότητας και δικαιώματος υπογραφής 

σε Διοικητικά θέματα. 6 

Μεταβίβαση κοινοχρήστων εκτάσεων του συν/σμού 

Επταμύλων στο Δήμο Σερρών. 7 

Τροποποίηση του Κανονισμού Εκκαθάρισης Χρηματι¬ 
στηριακών Συναλλαγών και Λειτουργίας Συστήμα¬ 
τος Αυλών Τίτλων. 8 

Μεταφορά θέσεων ΔΕΠ του Πανεπιστημίου Μακεδο¬ 
νίας, Οικονομικών & Κοινωνικών Επιστημών. 9 


ΑΠΟΦΑΣΕΙ Σ 

Αριθ. ΔΙΔΚ/Φ.38/2/21324 (1) 

Συγκρότηση Επιτροπών Παρακολούθησης - Παραλαβής 
των έργων του Επιχειρησιακού Προγράμματος του 
ΥΠ.ΕΣ.Δ.Δ.Α. που εντάσσονται στο Πρόγραμμα «ΠΟ¬ 
ΛΙΤΕΙΑ». 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 3 του Ν. 2286/95 (ΦΕΚ 


19/Α/1.2.1995) «Προμήθειες του δημόσιου τομέα και ρυθ¬ 
μίσεις συναφών θεμάτων». 

β) Του άρθρου 27 του Π.Δ. 394/1996 (ΦΕΚ 
266/Α/4.12.1996) «Κανονισμός Προμηθειών Δημοσίου 
(Κ.Π.Δ.)». 

γ) Του άρθρου 27 του Ν. 2081/1992 (ΦΕΚ 154/Α/1992) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις», με το οποίο 
προστέθηκε άρθρο 29Α στο Ν. 1558/1985 (ΦΕΚ 
137/Α/1985), όπως τελικά αντικαταστάθηκε με το άρθρο 1 
του Ν. 2469/1997 (ΦΕΚ38/Α/14.3.1997). 

δ) Του Π.Δ. 400/1995 (ΦΕΚ 226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της. 

2. Την υπ’ αρ. ΔΙΔΚ/Φ 1/2/22875/2001 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης (ΦΕΚ 1480/Β/ 
31.10.2001) «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

3. Την ανάγκη παρακολούθησης και παραλαβήςτων έρ¬ 
γων του Επιχειρησιακού Προγράμματος του ΥΠΕΣΔΔΑ 
που εντάσσονται στο Πρόγραμμα «ΠΟΛΙΤΕΙΑ». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρους του Κρατικού 
Προϋπολογισμού, αποφασίζουμε: 

1. Συγκροτούμε στη Γ ενική Γ ραμματεία Δημόσιας Διοί¬ 
κησης του Υπουργείου Εσωτερικών, Δημόσιας Διοίκησης 
και Αποκέντρωσης Επιτροπές Παρακολούθησης - Παρα¬ 
λαβής των έργων του Επιχειρησιακού Προγράμματος του 
ΥΠΕΣΔΔΑ που εντάσσονται στο Πρόγραμμα «ΠΟΛΙΤΕΙΑ». 

2. Οι Επιτροπές θα είναι τριμελής και θα αποτελούνται 
από υπαλλήλους της Γενικής Γ ραμματείας Δημόσιας Δι¬ 
οίκησης του ΥΠ.ΕΣ.Δ.Δ.Α. με οποιαδήποτε σχέση εργα¬ 
σίας, καθώς και αποσπασμένους υπαλλήλους σ’ αυτή. 
Γραμματέας ορίζεται υπάλληλος της Γ.Γ.Δ.Δ. του 
ΥΠ.ΕΣ.Δ.Δ.Α. 

3. Έργο των εν λόγω Επιτροπών είναι η παρακολούθη¬ 
ση για την ορθή εφαρμογή των όρων των συμβάσεων, 
εφόσον αυτό απαιτείται, καθώς και η παραλαβή των έρ¬ 
γων του Επιχειρησιακού Προγράμματος του ΥΠΕΣΔΔΑ 
σύμφωνα με τις διατάξεις του Π.Δ. 394/96. 

Η Επιτροπή θα συντάσσει σχετικό πρωτόκολλο το οποίο 

θα υποβάλλει σε τρία (3) αντίγραφα στο Τμήμα Προμη¬ 
θειών της Διεύθυνσης Οικονομικού της ΓΓΔΔ/ΥΠΕΣΔΔΑ. 

4.0 Πρόεδρος, τα μέλη και ο γραμματέας των ανωτέρω 
Επιτροπών, ως και οι αναπληρωτέςτους, θα ορίζονται κά¬ 
θε φορά -ανάλογα με το αντικείμενο της σύμβασης- με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης ή του εξουσιοδοτημένου προς 
τούτο οργάνου. 

5. Οι Επιτροπές λειτουργούν εντός του κανονικού ωρα¬ 
ρίου των Δημοσίων Υπηρεσιών και σύμφωνα με τις ισχύ- 
ουσες, κάθε φορά, γενικές διατάξεις περί συλλογικών ορ¬ 
γάνων. 

6. Η θητεία των Επιτροπών λήγει με την οριστική παρα¬ 
λαβή των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2002 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

( 2 ) 

Ανάκληση απόφασης αποστέρησηςτης Ελληνικής Ιθαγέ¬ 
νειας του ΧΟΥΣΕΙΝ - ΠΑΛΑΣΛΗ Τζαφέρ του Ισμέτ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 68256/35358/2001/31.10.2002 απόφαση του 
Υφυπουργού Εσωτερικών Δημ. Διοίκησης & Αποκ/σης, 
ανακλήθηκε η υπ’ αριθ. 24090/22.3.1985 (1150/ΣΥΝ.) 
απόφαση που αφορούσε την αποστέρηση της Ελληνικής 
Ιθαγένειας από τον ΧΟΥΣΕΙΝ - ΠΑΛΑΣΛΗ Τζαφέρ του 
Ισμέτ. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ.21/103991-Ε5 (3) 

Μεταφορά των κενών οργανικών θέσεων του Εκπαιδευτ- 
κού Προσωπικού της ΣΕΛΕΤΕ στην ΑΣΠΑΙΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4παρ. 6περ. β', υποπερ. ζζ' 
του Ν. 3027/2002 (ΦΕΚ 152 Τ.Α'). 

2. Την αριθμ. 2/24.9.2002 γνώμη της Δ. Ε. της ΑΣΠΑΙΤΕ. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

4. ΤηνΣΤ5/53/31.10.2001 (ΦΕΚ 1484Τ.Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του ΥΠΕΠΘ», αποφασίζουμε: 

Οι κενές οργανικές θέσεις του εκπαιδευτικού προσωπι¬ 
κού (Ε.Π.) της ΣΕΛΕΤΕ των κλάδων 22, 23, 24, 25 και 28, 
που συστάθηκαν: α) μετο Π.Δ. 620/1978εννέα (9) θέσεις, 
β) μετο Π.Δ. 4/1996 μία (1) θέση και γ) μετο Π.Δ. 106/1999 
είκοσι εννέα (29) θέσεις, μεταφέρονται στην ΑΣΠΑΙΤΕ και 
μετατρέπονται σε τακτικές θέσεις εκπαιδευτικού προσω¬ 
πικού (Ε.Π.), ως εξής: 

α) Είκοσι (20) θέσεις Αναπληρωτή Καθηγητή. 

β) Δεκαεννέα (19) θέσεις Επίκουρου Καθηγητή. 


Οι ανωτέρω θέσεις προσαυξάνουν τις αντίστοιχες θέ¬ 
σεις που συστάθηκαν με την αυτοδίκαιη μεταφορά των 
θέσεωντου εκπαιδευτικού προσωπικού της ΣΕΛΕΤΕ στην 
ΑΣΠΑΙΤΕ, σύμφωνα μετηνπερ. β', τηςπαρ. 6του άρθρου 
4τουΝ. 3027/2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2002 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 
-♦- 

Αριθ. Φ.43/οικ. 1184 (4) 

Αύξηση του ύψους των παροχών και του εφάπαξ βοηθή¬ 
ματος καθώς και της εισφοράς για εφάπαξ βοήθημα 
του Ειδικού Λογαριασμού Προσθέτων Παροχών του 
ΤΑΜΕΙΟΥ ΣΥΝΤΑΞΕΩΝ ΜΗΧΑΝΙΚΩΝ ΕΡΓΟΛΗΠΤΩΝ 
ΔΗΜΟΣΙΩΝ ΕΡΓΩΝ για το έτος 2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 34 παρ. 3 του Ν. 915/79 (Α. 
103). 

2. Τις διατάξεις του άρθρου 14τουΝ. 1305/82 (ΑΊ46) 

3. Τις διατάξεις του άρθρου 66του Ν. 2084/1992 (ΑΊ65) 
«Αναμόρφωση της Κοινωνικής Ασφάλισης και άλλες δια¬ 
τάξεις» σε συνδυασμό με τις διατάξεις της παρ. 2 του άρ¬ 
θρου 8 του Ν. 2335/1995. 

4. Τις διατάξεις των άρθρων 23 παρ. 1 εδ. ιε', 26 παρ. 1 
και 27 παρ. 1 περ.δ'τουΝ. 1558/1985 «Κυβέρνηση και Κυ¬ 
βερνητικά Όργανα» (ΑΊ 37). 

5. Τις διατάξεις του Π.Δ. 213/1992 (ΑΊ02) «Οργανισμός 
της Γ ενικής Γ ραμματείας Κοινωνικών Ασφαλίσεων» και 
του Π.Δ. 372/1995 (Α'201) «Μεταφοράτης Γενικής Γραμ¬ 
ματείας Κοινωνικών Ασφαλίσεων από το Υπουργείο Υγεί¬ 
ας, Πρόνοιας και Κοινωνικών Ασφαλίσεων στο Υπουργείο 
Εργασίας». 

6. Τις διατάξεις του άρθρου 29 Α'του Ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27 του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α'38) «Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις». 

7. Τις διατάξεις του άρθρου 30 του Ν. 1027/1980, όπως 
αντικαταστάθηκε μετο άρθρο 7του Ν. 1275/1982 (Α' 100) 
και συμπληρώθηκε με τις διατάξειςτου άρθρου 43 του Ν. 
1469/1984 (Α' 111) «Ασφάλιση ομογενών, τροποποίηση 
και συμπλήρωση διατάξεωντης νομοθεσίας του Ι.Κ.Α. και 
ρύθμιση διαφόρων ασφαλιστικών θεμάτων». 

8. Την οικ. 80088/31.10.2001 (Β' 1485) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

9. Το 3425/25/1.2.2002 έγγραφο του Υπουργείου Εθνι¬ 
κής Οικονομίας σχετικά με την εισοδηματική πολιτική του 
έτους 2002. 

10. Την γνώμη του Διοικητικού Συμβουλίου του Ταμείου 
Συντάξεων Μηχανικών και Εργοληπτών Δημοσίων Έργων 
που διατυπώθηκε στην 198/4966/1.6.5002 συνεδρίασή 
του. 

11. Την αριθ. πρωτ. 84/10.6.2002 οικονομική έκθεση της 

Δ/νσης Αναλογισπκών Μελετώντης Γ ενικής Γ ραμματείας 
Κοινωνικών Ασφαλίσεων. 

12. Το γεγονός ότι από την απόφαση αυτή προκαλείται 
επιβάρυνση του προϋπολογισμού του Ε.Λ.Π.Π - 
Τ.Σ.Μ.Ε.Δ.Ε, η οποία κατά το τρέχον έτος υπολογίζεται να 
ανέλθει στο ύψος των 4.598.000 ευρώ περίπου και θα κα¬ 
λυφθεί από τις πιστώσεις των ΚΑΕ 0621. Η δαπάνη ως 
προς τα επόμενα έτη θα βαρύνει τον αντίστοιχο κωδικό 
εκάστου προϋπολογισμού, αποφασίζουμε: 

1. Οι παρεχόμενες από τον Ειδικό Λογαριασμό Προ¬ 
σθέτων Παροχών (ΕΛΠΠ) του Ταμείου Συντάξεων Μηχα¬ 
νικών και Εργοληπτών Δημοσίων Έργων, συντάξεις των 
συνταξιούχων των οποίων το συνταξιοδοτικό δικαίωμα 
εμπίπτει στο μέχρι 31.12.2001 χρονικό διάστημα, αυξάνο¬ 
νται από 1.1.2002 κατά ποσοστό 10% επί του ποσού αυ¬ 
τών όπως είχαν διαμορφωθεί την 31.12.2001. 

2. Το προβλεπόμενο από τις διατάξεις του κανονισμού 
παροχών του Ειδικού Λογαριασμού Πρόσθετων Παρο¬ 
χών (Ε.Λ.Π.Π) του ΤΣΜΕΔΕ, εφάπαξ βοήθημα, όπως αυτό 
διαμορφώθηκε με την 43/οικ. 1225/19.9.2000 (1200 Β) 
Υπουργική Απόφαση, αυξάνεται από 1.6.2002 κατά ποσο¬ 
στό 10%. 

3. Η προβλεπόμενη από την Υπουργική Απόφαση 
43/621/20.5.1997(405 Β), εισφορά 1,5% επί των αποδο¬ 
χών των ασφαλισμένων του ΕΛΠΠ υπέρ του Λογαρια¬ 
σμού του εφάπαξ βοηθήματος για τους μέχρι 31.12.1992 
ασφαλισμένους διαμορφώνεται από 1.1.2002 σε 2%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. ΥΙΟα/οικ. 108699 (5) 

Τροποποίηση της Υ10α/οικ. 36870/10.4.2002 απόφασης 
Υπουργού Υγείας & Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2889/2001, άρθρο 11. παρ. 10 
(ΦΕΚ37/2.3.2001). 

2. Την Υ10/30035/2001 Υπουργική απόφαση (ΦΕΚ 
1018/2.8.2001 τεύχος Β'). 

4. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Τροποποιούμε την ΥΙΟα/οικ. 36870/10.4.2002 
Υπουργική απόφαση ως εξής: 

Διαγράφεται από τον κατάλογο των Εθνικών Κριτών, για 
την ειδικότητα της Αναισθησιολογίας στους Διευθυντές 
κλάδου γιατρών ΕΣΥ, η γιατρός Βεντούρη Μόκαλη Μαρία 
Γ.Ν. Θεσσαλονίκης ΙΠΠΟΚΡΑΤΕΙΟ, διότι δενπληροίτις εκ 
του νόμου τυπικές προϋποθέσεις και συμπεριλήφθη εκ 
παραδρομής. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2002 

ΟΥΠΟΥΡΓΟΣ 

Κ. ΣΤΕΦΑΝΗΣ 


Αριθ. 3332.3/20/02 (6) 

Τροποποίηση Απόφασης 4222.1/1/97/27.3.97 μεταβίβα¬ 
σης αρμοδιόητας και δικαιώματος υπογραφής σε Δι¬ 
οικητικά θέματα. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 29 παργ. 1 του Ν. 1558/85 «Κυβέρνηση και 
Κυβερνητικά Όργανα» (Α 137). 

β) Το Π.Δ. 242/99 «Οργανισμός Υπουργείου Εμπορικής 
Ναυτιλίας» (Α' 201). 

γ) Τοάρθρο7παργ. 5του Ν. 1943/91 «Εκσυγχρονισμός 
της Οργάνωσης και λειτουργίας της Δημόσιας διοίκησης 
αναβάθμιση του προσωπικού της και άλλες συναφείς δια¬ 
τάξεις» (Α50). 

δ) Το άρθρο 29Ατου Ν. 1558/85 (Α 137) όπως προστέ¬ 
θηκε με το άρθρο 27 του Ν. 2081/92 (Α 154) και τροπο¬ 
ποιήθηκε με το άρθρο 1 παραγ. 2α του Ν. 2469/97 (Α'38). 

ε) Την αριθμ. 4222.1/1/97/27.3.97 Υπουργική Απόφαση 
περί μεταβίβασης αρμοδιοτήτων και του δικαιώματος 
υπογραφής σε Διοικητικά και Οικονομικά θέματα με 
«εντολή Υπουργού». 

στ) Τον Νόμο 2932/01 περί ελεύθερης παροχής υπηρε¬ 
σιών στις θαλάσσιες ενδομεταφορές. 

ζ)Τα άρθρα 165 και 166 του Κώδικα Δημοσίου Ναυτικού 
Δικαίου. 

η) Το Π.Δ. 122/95 

θ) Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Τροποποιούμε την (ε) σχετική Απόφαση και μεταβιβά¬ 
ζουμε αρμοδιότητες στον προϊστάμενο της Διεύθυνσης 
θαλασσίων Συγκοινωνιών και στους Προϊσταμένους Λι¬ 
μενικών Αρχών, ως εξής: 

1. Καταργείται η διάταξη του άρθρου 5 που αφορά στις 
αρμοδιότητες Προϊσταμένου Διεύθυνσης Θαλασσίων Συ¬ 
γκοινωνιών. 

2. Στο άρθρο 7 προστίθενται περιπτώσεις Γ) και Δ) ως 
ακολούθως: 

Γ) Μεταβιβάζουμε την άσκηση των κατωτέρω αρμοδιο¬ 
τήτων στον ΠΡΟΪΣΤΑΜΕΝΟ ΔΙΕΥΘΥΝΣΗΣ ΘΑΛΑΣΣΙΩΝ 
ΣΥΓΚΟΙΝΩΝΙΩΝ: 

1. Έγκριση κατ' εξαίρεση παραλαβής-αποβίβασης επι¬ 
βατών Ε/Γ-Τ/Ρ πλοίων. 

2. Προσωρινές τροποποιήσεις δρομολογίων πλοίων τα¬ 
κτικών δρομολογήσεων και συμβάσεων ανάθεσης δημό¬ 
σιας υπηρεσίας, εκτός των περιπτώσεων που ανατίθενται 
στους προϊσταμένους των Λιμενικών Αρχών. 

3. Εγκρίσεις για μεμονωμένες περιπτώσεις μεταφοράς 
εμπορευμάτων μεταξύ ελληνικών λιμένων. 

4. Εγκρίσεις για έκτακτες προσεγγίσεις πλοίων όταν 
πρόκειται να εξυπηρετηθούν συγκοινωνιακές ανάγκες 
για έκτακτους ή επείγοντες κοινωνικούς λόγους, εκτός 
των περιπτώσεων που ανατίθενται στους προϊσταμένους 
των Λιμενικών Αρχών. 

5. Εκτέλεση πλόων με ολική ναύλωση δρομολογημένων 
πλοίων σύμφωνα με Π.Δ. 122/95. 

Δ) Μεταβιβάζουμε την άσκηση των κατωτέρω αρμοδιο¬ 
τήτων στους ΠΡΟΪΣΤΑΜΕΝΟΥΣ ΛΙΜΕΝΙΚΩΝ ΑΡΧΩΝ: 1) 
Πειραιά, 2) Ραφήνας, 3) Ελευσίνας, 4) Πάτρας, 5) Νεάπο¬ 
λης Βοιών, 6) Κυλλήνης, 7) Αργοστολιού, 8) Κέρκυρας, 9) 
Αιδηψού, 10) Χαλκίδας, 11) Κύμης, 12) Βόλου, 13) Στυλί- 
δας, 14) Καβάλας, 15) Ιερισσού, 16) Χανιών, 17) Λευκά- 
δος, 18) Λαυρίου. 

Να τροποποιούν ύστερα από συνεννόηση με τις κατά τό¬ 
πους Λιμενικές Αρχές και τους ενδιαφερομένους πλοιοκτή¬ 
τες προσωρινά τα εγκεκριμένα δρομολόγια πλοίων τακτι¬ 
κής δρομολόγησης και να καθορίζουν έκτακτα δρομολόγια 
ή έκτακτες προσεγγίσεις για κάλυψη αυξημένων συγκοινω¬ 
νιακών αναγκών ή μεταφορά επικινδύνων - οχληρών φορ¬ 
τίων, σύμφωνα με τις ισχύουσες διατάξεις κι εφόσον δεν 
διαταράσσεται η εξυπηρέτηση της γραμμής και δεν δημι- 
ουργούνται διακρίσεις σε βάρος άλλων πλοιοκτητών, σύμ¬ 
φωνα με τις εκάστοτε ισχύουσες δηλώσεις τακτικής δρο¬ 
μολόγησης, στις παρακάτω δρομολογιακές γραμμές: 

1. Πειραιάς-Αργοσαρωνικός 
Πέραμα-Παλούκια Σαλαμίνας 
Πειραιάς-Σαλαμίνα 

2. Ραφήνα-Μαρμάρι 

Αγία Μαρίνα-Νέα Στύρα-(Αλμυροπόταμος) 
Ραφήνα-Κυκλάδες 

3. Σαλαμίνα-Πέραμα Μεγάρων 

4. Ρίο-Αντίρριο 
Πάτρα-Σάμη-Ιθάκη 
Πάτρα-Κέρκυρα-Ηγουμενίτσα 

5. Πούντα-Ελαφόνησος 
Νεάπολη Βοιών-Κύθηρα 

6. Κυλλήνη-Ζάκυνθος 
Κυλλήνη-Πόρος 

7. Πεσάδα-Σχοινάρι 
Σάμη-Ιθάκη 

8. Κέρκυρα-Ηγουμενίτσα-Παξοί 
Λευκίμη-Ηγουμενίτσα-Πλαταριά 

9. Αιδηψός-Αρκίτσα 

10. Ωρωπός-Ερέτρια 

11. Κύμη-Σκύρος 

12. Βόλος-Βόρειες Σποράδες 

13. Άγιος Κωνσταντίνος-Βόρειες Σποράδες 
Γλύφα-Αγίοκαμπος 

14. Καβάλα(Κεραμωτή)-Λιμένας Θάσου 

15. Αμουλιανή-Τρυπητή-Λιμένες Αγίου Όρους 

16. Λιμένες Νοτιοδυτικής Κρήτης-Ελαφόνησος-Γαύδος 

17. Λευκάδα-Ιθάκη-Κεφαλλονιά-Αστακός 

18. Λαύριο-Κέα-Κύθνος 

3. Κατά τα λοιπά ισχύει η παρούσα (ε) σχετική. 

Η παρούσα ισχύει από 6.11.2002. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 6 Νοεμβρίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 3577 (7) 

Μεταβίβαση κοινοχρήστων εκτάσεων του συν/σμού 
Επταμύλων στο Δήμο Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 & 5 του Ν. 3200/55 « περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και 4 του Ν .Δ. 532/70 « περί συ- 
μπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών 
αρχών διανομαρχικού επιπέδου αρμοδιοτήτων επί θεμά¬ 


των του Υπουργείου Γεωργίας», όπως αυτό τροποποιή¬ 
θηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας, επί θε¬ 
μάτων Γεωργίας Συμβουλίων». 

4) Τις διατάξεις του Ν. 2218/94: Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 367/4.5.95). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚ Α107/97), περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7) Την αριθ. 3398/22.7.1997 απόφασή μας, με την οποία 
παρέχεται στον Προϊστάμενο του Τμήματος Εποικισμού - 
Αναδασμού η εξουσία υπογραφής σε ορισμένα από τα 
αντικείμενά μας. 

8) Τις διατάξεις του άρθρου 164 του Αγροτικού Κώδικα. 

9) Τα κτηματολογικά στοιχεία της οριστικής διανομής 
και ρυμοτομίας, έτους 1980, του συν/σμού Επταμύλων, 
αποφασίζουμε: 

Βάσει του άρθρ. 164 του Αγροτικού Κώδικα, μεταβιβάζου¬ 
με κατά πλήρη νομή, χρήση και κυριότητα στο Δήμο Σερρών, 
τις κατωτέρω κοινόχρηστες εκτάσεις της οριστικής Διανο¬ 
μής και Ρυμοτομίας έτους 1980, του Συν/σμού Επταμύλων, 
ο οποίος αποτελεί Δημοτικό Διαμέρισμα του Δήμου Σερρών. 

1) Υπ’ αριθ. 106, με έκταση 1210τ.μ., με την ένδειξη αρ¬ 
δευτικός αύλαξ κοινός. 

2) Δρόμοι διανομής, συνολικής έκτασης 54413 τ.μ. 

Επί των ανωτέρω μεταβιβαζομένων εκτάσεων ο Δήμος 

αποκτά την νομή και την κυριότητα, χωρίς την καταβολή 
τιμήματος ή κάποιας άλλης αποζημίωσης. 

Η απόφαση αυτή, επέχει θέση οριστικού τίτλου κυριό¬ 
τητας και μεταγράφεται ατελώς, στα οικεία βιβλία μετα¬ 
γραφών, με τη φροντίδα του Δημάρχου, μετά τη δημοσί¬ 
ευσή της στην Εφημερίδα της Κυβερνήσεως. 

Η παρούσα σύμφωνα με την παρ. 4 του άρθρου 164 του 
Αγροτ. Κώδικα, δημοσιεύεται στην Εφημερίδα της Κυ¬ 
βερνήσεως και από τις διατάξεις αυτής, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 25 Οκτωβρίου 2002 
Με εντολή Νομάρχη 

Η Προϊσταμένη Εποικισμού - Αναδασμού 
ΧΑΡ. ΤΣΟΥΛΗ 

-♦- 

( 3 ) 

Τροποποίηση του Κανονισμού Εκκαθάρισης Χρηματιστη¬ 
ριακών Συναλλαγών και Λειτουργίας Συστήματος Αυ¬ 
λών Τίτλων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
ΑΠΟΦΑΣΗ 
8/254/10.10.2002 
του Διοικητικού Συμβουλίου 
Έχοντας υπόψη: 

1. Τις παρ. 2 και 3 του άρθρου 105 του Ν. 2533/1997, 

όπως συμπληρώθηκε με την παρ. 1 του άρθρου 9 του Ν. 
2651/1998 (ΦΕΚ248Α') «Ρυθμίσεις θεμάτωντης χρηματι¬ 
στηριακής αγοράς, Συγχώνευση Οργανισμού Ύδρευσης 
Θεσσαλονίκης (Ο.Υ.Θ) και Οργανισμού Αποχέτευσης 
Θεσσαλονίκης και άλλες διατάξεις (Ο.Α.Θ)». 

2. Τις διατάξεις των άρθρων 39-58 του Ν. 2396/96 (ΦΕΚ 
73 Α') για τις «Επενδυτικές υπηρεσίες στον τομέα των κι¬ 
νητών αξιών, επάρκεια ιδίων κεφαλαίων των επιχειρήσε¬ 
ων παροχής επενδυτικών υπηρεσιών και των πιστωτικών 
ιδρυμάτων και άυλες μετοχές» καθώς και των άρθρων 58 
και 105 του Ν. 2533/97 όπως ισχύουν. 

3. Το από 25.4.2002 απόσπασμα πρακτικών της 
206/28.32002 συνεδριάσεωςτου Δ.Σ. του Κεντρικού Απο- 
θετηρίου Αξιών Α.Ε. 

4. Την Επιστολή του Κεντρικού Αποθετηρίου Αξιών 
6652/5.6.2002. 

5. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» όπως ισχύουν, αποφα¬ 
σίζει ομόφωνα: 

Τροποποιεί την 9820/154/16.3.1999 (ΦΕΚ Β' 900) από¬ 
φαση του Διοικητικού Συμβουλίου της Επιτροπής Κεφα¬ 
λαιαγοράς «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας του Συστήματος Άϋλων 
Τίτλων (στο εξής «Κανονισμός»)», όπως τροποποιήθηκε 
με τις υπ’ αρ. 9/160/2.6.1999, 11/177/7.12.1999, 
9/181/18.1.2000, 5/194/4.7.2000, 11/201/10.10.2000, 
1/215/10.5.2001, 3/228/25.10.01, 4/231/23.11.01, 

3/236/16.1.2002, 3/238/7.2.2002, 1/241/28.3.2002, 

6/243/30.4.2002, 3/245/31.5.2002 και 3/246/18.6.2002 
αποφάσεις (ΦΕΚ Β' 1484, 188,321,946, 1353,667, 1641, 
112, 345, 467, 763, 1042 και 1074 αντίστοιχα), ως εξής: 

Άρθρο 1 


1. Η περίπτωση (δ) της παραγράφου 3 του άρθρου 12 
του Κανονισμού αντικαθίσταται ως εξής: 

«δ. σύστασης ενεχύρου ή επικαρπίας επί αξιών». 

Άρθρο 2 

1. Το άρθρο 19του Κανονισμού αντικαθίσταται ως εξής: 

«1. Οι καταχωρήσεις στα αρχεία του Κ.Α.Α που αφο¬ 
ρούν άυλες αξίες είναι απόρρητες. Η ενημέρωση Εκδο- 
τριών, Χειριστών, Επενδυτών και Χ.Α.Α επιτρέπεται μόνο 
για τις ανάγκες εφαρμογής του παρόντος Κανονισμού 
καθώς και όπου αλλού προβλέπεται στην κείμενη νομο¬ 
θεσία. 

2. Το Κ.Α.Α γνωστοποιεί στο δανειστή του αρθρ. 24 Ν. 
2915/01, μετά από σχετικό αίτημά του, τα εξής στοιχεία: 

α. Το είδος και τον εκδότη των αξιών που βρίσκονται κα- 
ταχωρημένες στον Ειδικό Λογαριασμό. 

β. Τους Χειριστές των Λογαριασμών του επενδυτή 
στους οποίους βρίσκονται καταχωρημένες αξίες καθώς 
και το είδος και τον εκδότη των αξιών αυτών». 

2. Στο τέλος της περίπτωσης β της παραγράφου 1 του 
άρθρου 20 του Κανονισμού προστίθεται δεύτερο εδάφιο 
ως εξής: 

«Τις πληροφορίες αυτές δύναται να λάβει είτε απευθεί¬ 
ας, είτε μέσω τρίτου νομικού προσώπου συμβεβλημένου 
με το Κ.Α.Α.». 

3. Η παράγραφος 1 του άρθρου 23 του Κανονισμού 
αντικαθίσταται ως εξής: 

«1. Το Κ.Α.Α τηρεί σε ηλεκτρονικό ή άλλο μέσο της επι¬ 
λογής του, εκτός του Σ.Α.Τ., ιστορικό αρχείο με όλες τις 
καταχωρίσεις και μεταβολές (κινήσεις) που έχουν κατα¬ 


γράφει στο Σ.Α.Τ., επί εξαετία από το τέλος του έτους κα¬ 
τά το οποίο αυτές διενεργήθηκαν». 

Άρθρο 3 

Το άρθρο 26 του Κανονισμού αντικαθίσταται ως εξής: 

«Η διαδικασία της γνωστοποίησης των προς εκκαθάρι¬ 
ση συναλλαγών. 

1. Μετά τη λήξη της συνεδρίασης ή και κατά τη διάρκεια 
αυτής, το Χ.Α.Α με ευθύνη του διαβιβάζει ηλεκτρονικά στο 
Κ.Α.Α συγκεντρωτικά και αναλυτικά στοιχεία των πραγ- 
ματοποιηθεισών συναλλαγών της ημέρας αυτής. Τα στοι¬ 
χεία που αποστέλλονται θεωρούνται ότι παρελήφθησαν 
με την αποστολή αποδεικτικού παραλαβής από το Κ.Α.Α. 

2. Τα αναλυτικά στοιχεία των συναλλαγών είναι υπο¬ 
χρεωτικά τα ακόλουθα ανά πράξη (πώληση ή αγορά): 

α. Στοιχεία αξίας της πράξης. Τα στοιχεία αυτά είναι τα 
εξής: 

I. Κωδικός διαπραγμάτευσης 

II. Ποσότητα αξιών 

III. Τιμή μονάδοςτων αξιών. 

β. Στοιχείατων Μελών καιτων εντολέων. Τ α στοιχεία αυ¬ 
τά είναι τα εξής: 

I. Οι κωδικοί των αντισυμβαλλομένων Μελών 

II. Ο Κωδικός ΟΑΣΗΣ του εντολέα 

γ. Τα στοιχεία της πράξης (πώλησης ή αγοράς) .Τα στοι¬ 
χεία αυτά είναι τα εξής: 

I. Ένδειξη είδους πράξης. 

II. Ημερομηνία και ώρα πράξης 

III. Σχετική ένδειξη, εάν πρόκειται για ειδική πράξη του 
άρθρου 37του παρόντος Κανονισμού. 

IV. Σχετική ένδειξη, εάν πρόκειται για ανοικτή πώληση. 

3. Το Κ.Α.Α απορρίπτει την εισαγωγή στο ΣΑΤ των πρά¬ 
ξεων για τις οποίες στην ηλεκτρονική επικοινωνία που 
αποστέλλει το Χ.Α.Α δεν περιλαμβάνεται οποιοδήποτε 
από τα αναφερόμενα στην προηγούμενη παράγραφο 
στοιχεία ή εάν οποιαδήποτε από τα στοιχεία υπό α (I) και 
β (I) της προηγουμένης παραγράφου δεν είναι ήδη κατα- 
χωρημένα στο ΣΑΤ και σε ισχύ. 

4. Μετά την προσωρινή εισαγωγή των πράξεων στο 
ΣΑΤ, το Κ.Α.Α ελέγχει τα εξής: 

α. Εάν τα σύνολα όλων των πράξεων, των ποσοτήτων 
των αξιών και της χρηματικής αξίας των χρηματιστηρια¬ 
κών συναλλαγών της ημέρας αυτής και των αναλυτικών 
και συγκεντρωτικών στοιχείωντου ΧΑΑ συμφωνούν μετα¬ 
ξύ τους. 

β. Εάν τα στοιχεία α, β (I) και γ της παρ. 2 των αγορών 
συμφωνούν προς τα αντίστοιχα στοιχεία των πωλήσεων. 

5. Σε περίπτωση οποιοσδήποτε έλλειψης ή ασυμφωνίας 
των παραπάνω, το Κ.Α.Α ενημερώνει το Χ.Α.Α ανάλογα. 
Το Χ.Α.Α, για την άρση των παραπάνω ελλείψεων και 
ασυμφωνιών, διαβιβάζει άμεσα νέα συγκεντρωτικά και 
αναλυτικά στοιχεία για την ίδια ημέρα διαπραγμάτευσης 
σε αντικατάσταση των προηγούμενων». 

Άρθρο 4 

Στο άρθρο 38 του Κανονισμού, η παράγραφος 2 αντι¬ 
καθίσταται και προστίθεται παράγραφος 3 ως εξής: 

«2. Στις περιπτώσεις της προηγούμενης παραγράφου: 

α) τα χρήματα και οι αξίες που αντιστοιχούν στις μη δια- 
κανονισθείσες αγορές ή πωλήσεις (εκκρεμότητες) παρα¬ 
μένουν δεσμευμένα στους οικείους Λογαριασμούς για τη 
διενέργεια του εκπρόθεσμου διακανονισμού. 

β) το Κ.Α.Α γνωστοποιεί την ημέρα Τ+4 στο Χ.Α.Α τα 

πλήρη στοιχεία των εκκρεμών υποχρεώσεων του υπερή¬ 
μερου Μέλους για την κατά το Ν. 2471/97 ενεργοποίηση 
του Επικουρικού Κεφαλαίου. 

3. Το ΚΑΑ διενεργεί εκπρόθεσμο διακανονισμό των εκ¬ 
κρεμοτήτων ως εξής: 

α) Μετά την ενεργοποίηση του Επικουρικού Κεφαλαίου, 
το Κ.Α.Α μεταθέτει κατά την έννοια του άρθρου 39 του πα¬ 
ρόντος Κανονισμού άμεσα και αμετάκλητα τις εκκρεμείς 
υποχρεώσεις του υπερήμερου Μέλους, στο Μέλος που 
έχει ορισθεί σύμφωνα με το αρθρ. 5παρ. 3 Ν. 2471/97. Οι 
αξίες και τα χρήματα που προκύπτουν από το διακανονι¬ 
σμό των εκκρεμών υποχρεώσεων του υπερήμερου Μέ¬ 
λους καταχωρούνται υποχρεωτικά στο Λογαριασμό 
Αξιών της Μερίδας του Επικουρικού Κεφαλαίου και στο 
Λογαριασμό Χρηματικού Διακανονισμού του ορισθέντος 
Μέλους αντίστοιχα. Κατά παρέκκλιση της διάταξης του 
αρθρ. 35 παρ. 3του παρόντος Κανονισμού, ο αριθμόςτων 
οφειλομένων και απαιτουμένων από το ορισθέν Μέλος 
τίτλων καθορίζεται με συμψηφισμό των απαιτήσεων και 
υποχρεώσεων του Επικουρικού Κεφαλαίου ανά ομοειδή 
τίτλο. Κατά τα λοιπά οι διατάξεις του παρόντος κεφαλαί¬ 
ου εφαρμόζονται για τη διενέργεια του διακανονισμού και 
στην περίπτωση αυτή. 

β) Σε περίπτωση μη ενεργοποίησης του Επικουρικού 
Κεφαλαίου ή μέχρι τη διενέργεια της κατά την προηγού¬ 
μενη παράγραφο μετάθεσης των υποχρεώσεων του Μέ¬ 
λους, αν το Μέλος εκπληρώσει τις υποχρεώσεις του». 

Άρθρο 5 

Μετά το άρθρο 66 προστίθεται άρθρο 66α, το οποίο έχει 
ως εξής: 

Άρθρο 66α 

Καταχώρηση κατάσχεσης 
επί αξιών και εκποίηση αυτών 

1. Για την καταχώριση στο ΣΑΤ κατάσχεσης επί αξιών 
ακολουθείται η εξής διαδικασία: 

α. Κατασχετήριο έγγραφο υπάτους όρους του άρθρου 
983 Κ.Πολ.Δ. επιδίδεται: 

αα. στο Χειριστή, για αξίες καταχωρημένες σε Λογα¬ 
ριασμό Χειριστή 

ββ. στο Κ.Α.Α, για αξίες καταχωρημένες στον Ειδικό Λο¬ 
γαριασμό 

β. Μετά την επίδοση του ως άνω εγγράφου, το Κ.Α.Α ει¬ 
σάγει ένδειξη κατάσχεσης επί των αξιών οι οποίες κατα¬ 
σχέθηκαν με το κατασχετήριο, ενώ αντίστοιχη ένδειξη ει¬ 
σάγει και ο Χειριστής μέσω του ΣΑΤ. 

2. Εφόσον ακολουθήσει η διαδικασία αναγκαστικής 
εκτέλεσης των άρθρων 904 επ. του Κ.Πολ.Δ και 24 του Ν. 
3632/1928 για τις αξίες που έχουν κατασχεθεί, ακολου¬ 
θείται η εξής διαδικασία: 

α) Το Μέλος που ορίσθηκε από τα αρμόδια όργανα ως 
υπεύθυνο για την εκποίηση των αξιών στο Χ.Α.Α., δημι¬ 
ουργεί στο Λογαριασμό Αξιών της Μερίδας αυτής Λογα¬ 
ριασμό Χειριστή. 

β) Το Κ.Α.Α και οι Χειριστές εις χείρας των οποίων έχει 
επιβληθεί η κατάσχεση μεταφέρουν από τον Ειδικό Λογα¬ 
ριασμό και τους Λογαριασμούς Χειριστή αντίστοιχα τις 
κατασχεθείσες αξίες στον ως άνω Λογαριασμό Χειριστή. 

γ) Ακολουθεί η εκποίηση των αξιών σύμφωνα με τη μέ¬ 
θοδο 5 της 18/15.1.1999 απόφασης Δ.Σ. Χ.Α.Α. 

δ) μετά την εκποίηση των αξιών, ο Χειριστής υποχρεού- 
ται να προβεί σε απενεργοποίηση του Λογαριασμού Χει¬ 


ριστή που δημιουργήθηκε σύμφωνα με τα πιο πάνω υπό 
α) περιγραφόμενα, με τη διαδικασία του αρθρ. 15 παρ. 
6(β) του παρόντος Κανονισμού. 

Άρθρο 6 

1. Ο τίτλος του άρθρου 113 του Κανονισμού αντικαθί¬ 
σταται σε: 

«Δικαιώματα για παροχή πληροφοριών σε Εκδότρια και 
επενδυτές». 

2. Το πρώτο εδάφιο του άρθρου 113 του Κανονισμού 
διαμορφώνεται σε παράγραφο 1 με αρίθμηση του δευτέ¬ 
ρου εδαφίου του ιδίου ως άνω άρθρου σε παράγραφο 2 
και προστίθεται παράγραφος 3 ως εξής: 

«3. Στο Κ.Α.Α καταβάλλεται από κάθε Τράπεζα ή άλλο 
νομικό πρόσωπο συμβεβλημένο με το Κ.Α.Α. για την πα¬ 
ροχή της υπηρεσίας πληροφόρησης μέσω αυτόματων 
ταμειολογιστικών μηχανών (ΑΤΜε) το ποσό των 0,08 ΕΥ¬ 
ΡΩ ανά ηλεκτρονική απάντηση σε αντίστοιχη αίτηση πα¬ 
ροχής πληροφοριών μέχρι την 30.4.2003. Από την 
30.4.2003, το ποσό αυτό ορίζεται σε 0,15 ΕΥΡΩ. Η Τρά¬ 
πεζα ή το νομικό πρόσωπο που έχει συμβληθεί με το 
Κ.Α.Α. για το σκοπό αυτό αποδίδει επιπρόσθετα στο 
Κ.Α.Α. μηνιαίως το κόστος της τηλεπικοινωνιακής γραμ¬ 
μής μέσω της οποίας κυκλοφορεί η ηλεκτρονική πληρο¬ 
φορία». 

Άρθρο 7 

Το άρθρο 114του Κανονισμού αντικαθίσταται ως εξής: 

«1. Στο Κ.Α.Α καταβάλλεται εκ μέρους κάθε Εκδό- 
τριας μετοχών ή Εκδότριας ΕΛ.ΠΙΣ ή Διαχειρίστριας 
Ε.Κ.Α.Α ποσό 0,10 Ευρώ και εκ μέρους κάθε Εκδότριας 
ομολογιών ποσό 0,05 Ευρώ ανά εγγραφή σε Μερίδα 
Επενδυτή σε κάθε περίπτωση που μεταβάλλεται ο 
αριθμός ή η κατηγορία των αξιών του άρθρου 109 χω¬ 
ρίς αντίστοιχη μεταβολή του κεφαλαίου, όπως ενδει¬ 
κτικά σε περιπτώσεις μετατροπής ανώνυμων μετοχών 
σε ονομαστικές και αντίστροφα, μετατροπής προνομι¬ 
ούχων μετοχών σε κοινές, σε περιπτώσεις ερΙίί, τενοτεο 
ερίίΐ κ.λ.π. 

2. Στην περίπτωση καταχώρισης στο ΣΑΤ μετοχών, 
ομολογιών, ΕΛ.ΠΙΣ και Μεριδίων Ε.Κ.Α.Α λόγω εισαγω¬ 
γής τους στο Χ.Α.Α, αρχικής (νέα εισαγωγή) ή μεταγενέ¬ 
στερης (προερχόμενης δηλαδή ενδεικτικά από αύξηση 
μετοχικού κεφαλαίου με εισροή νέων κεφαλαίων, έκδο¬ 
ση νέας σειράς ομολογιών, εισαγωγή επιπλέον ΕΛ.ΠΙΣ ή 
Μεριδίων Ε. Κ.Α.Α), καταβάλλονται στο Κ.Α.Α από την Εκ- 
δότρια των αξιών ή τη Διαχειρίστρια Ε. Κ.Α.Α τα παρακά¬ 
τω ποσά: 

Α) Επί μετοχών: 

α. Ποσοστό 0,30% επί της αξίας έκδοσης, όπως αυτή 
προσδιορίζεται παρακάτω, έως Ευρώ 3.000.000. 

β. Ποσοστό0,20%γιατηναπόΕυρώ3.000.000,01 μέχρι 
Ευρώ 9.000.000 αξία. 

γ. Ποσοστό0,10%γιατηναπόΕυρώ9.000.000,01 μέχρι 
Ευρώ 15.000.000 αξία. 

δ. Ποσοστό 0,05% για την πάνω από Ευρώ 
15.000.000,01 αξία. 

Β) Επί ομολογιών, ΕΛ.ΠΙΣ και Μεριδίων Ε.Κ.Α.Α:. 

α. Ποσοστό 0,15% επί της αξίας έκδοσης, όπως αυτή 
προσδιορίζεται παρακάτω, έως Ευρώ 3.000.000. 

β. Ποσοστό0,10%γιατηναπόΕυρώ3.000.000,01 μέχρι 
Ευρώ 9.000.000 αξία. 

γ. Ποσοστό0,05%γιατηναπόΕυρώ9.000.000,01 μέχρι 
Ευρώ 15.000.000 αξία. 

δ. Ποσοστό 0,025% για την πάνω από Ευρώ 
15.000.000,01 αξία. 

3. Η αξία έκδοσης επί της οποίας εφαρμόζονται οι κλι¬ 
μακώσεις της προηγούμενης παραγράφου του παρόντος 
άρθρου υπολογίζεται ως εξής: 

Α) Επί μετοχών: 

α. Για μετοχές που εισάγονται στο Χ.Α.Α για πρώτη φο¬ 
ρά, η αξία έκδοσης ισούται, για μεντοτμήμα των μετοχών 
που ανήκουν στους παλαιούς μετόχους με το γινόμενο 
της ονομαστικής αξίας των μετοχών επί τον αριθμό των 
μετοχών, για δε το προερχόμενο από την αύξηση τμήμα 
μετοχών, με το γινόμενο της τιμής διάθεσης κάθε μετο¬ 
χής επί τον αριθμό των μετοχών. 

β. Για μετοχές που προέρχονται από αύξηση του μετο¬ 
χικού κεφαλαίου, η αξία έκδοσης ισούται με το γινόμενο 
της τιμής διάθεσης επίτον αριθμό των μετοχών, ενώ, στην 
περίπτωση που η αύξηση γίνεται με δωρεάν μετοχές, η 
αξία αυτή ισούται με το γινόμενο της ονομαστικής αξίας 
κάθε μετοχής επί τον αριθμό των μετοχών. 

Β) Επί ομολογιών, η αξία έκδοσης ισούται σε κάθε περί¬ 
πτωση (νέας ή μεταγενέστερης εισαγωγής) με το γινόμε¬ 
νο της τιμής διάθεσης κάθε ομολογίας επί τον αριθμό των 
ομολογιών. 

Γ) Επί ΕΛ.ΠΙΣ ή Μεριδίων Ε.Κ.Α.Α : 

α. στις μεν περιπτώσεις διάθεσης ΕΛ.ΠΙΣ. ή Μεριδίων 
Ε.Κ.Α.Α. έναντι συγκεκριμένης τιμής διάθεσης, η αξία έκ¬ 
δοσης ισούται με το γινόμενο της τιμής διάθεσης κάθε 
ΕΛ.ΠΙΣ. ή Μεριδίου Ε.Κ.Α.Α. επίτον αριθμό των ΕΛ.ΠΙΣ. ή 
των Μεριδίων Ε.Κ.Α.Α. 

β. στις δε περιπτώσεις που τα ΕΛ.ΠΙΣ. ή τα Μερίδια 
Ε.Κ.Α.Α. διατίθενται δωρεάν, η αξία έκδοσης ισούται με το 
γινόμενο της ονομαστικής αξίας κάθε ΕΛ.ΠΙΣ ή της καθα¬ 
ρής αξίας (ΝθΙ Αεεθί ναΐυο) κάθε Μεριδίου Ε.Κ.Α.Α. επί 
των αριθμό των ΕΛ.ΠΙΣ ή των Μεριδίων Ε.Κ.Κ.Α. 

4. Τα ελάχιστα και μέγιστα καταβαλλόμενα στο Κ.Α.Α 
ποσά κατ’ εφαρμογή των παραγράφων 2 και 3 του παρό¬ 
ντος άρθρου ορίζονται σε: 

- 3.000 Ευρώ και 180.000 Ευρώ αντίστοιχα για τις μετο¬ 

χές 

- 3.000 Ευρώ και 90.000 Ευρώ αντίστοιχα για ομολογίες, 
ΕΛ.ΠΙΣ και Μερίδια Ε.Κ.Α.Α. 

5. Κατά παρέκκλιση των οριζομένων στις παραγράφους 
1 έως 4 του παρόντος άρθρου, στις περιπτώσεις εισαγω¬ 
γής στο Χ.Α.Α. αξιών στις οποίες μετατρέπονται οι ομο¬ 
λογίες, το ποσό που καταβάλλεται στο Κ.Α.Α. εκ μέρους 
κάθε Εκδότριας ορίζεται σε 0,05 Ευρώ ανά εγγραφή σε 
μερίδα επενδυτή με ελάχιστη καταβολή το ποσό των 
1.000 Ευρώ. 

6. Επί μετατροπής ήδη εισηγμένων στο Χ.Α.Α ομολο¬ 


γιών σε άυλες αξίες, εφαρμόζονται οι παράγραφοι 2 (Β) 
και 3 (Β) του παρόντος άρθρου. 

Άρθρο 4 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Αντιπρόεδρος 
ΓΕΩΡΓΙΟΣ Ν. ΦΛΩΡΟΣ 

-♦- 

Αριθ. 1722 (9) 

Μεταφορά θέσεων ΔΕΠ του Πανεπιστημίου Μακεδο¬ 
νίας, Οικονομικών & Κοινωνικών Επιστημών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ 
ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ 
ΚΟΙΝΩΝΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις της παρ. 5α του άρθρου 14 του Ν. 
2817/2000 «Εκπαίδευση των ατόμων με ειδικές εκπαιδευ¬ 
τικές ανάγκες και άλλες διατάξεις» (ΦΕΚ 78/τ.Α'). 

2. Το Φ.121,1/1/77475(9)/Β2/20.8.2002 έγγραφο του 
ΥΠΕΠΘ. 

3. Το Α/211/12.8.2002 έγγραφο του Ειδικού Γραμματέα 
Πανεπιστημιακής Εκπαίδευσης του ΥΠΕΠΘ. 

4. Την 6388/22.5.2002 Διαπιστωτική Πράξη Πρύτανη θέ¬ 
σεων Δ.Ε.Π., Ε.Τ.Ε.Π., Ε.Ε.Δ.Ι.Π. που δημοσιεύτηκε στο 
ΦΕΚ 708/11.6.2002 τ.Β' 

5. Την 2/3.10.2002 απόφαση του Πρυτανικού Συμβουλί¬ 
ου του Πανεπιστημίου Μακεδονίας. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Μακεδονίας ούτε του κρατικού 
προϋπολογισμού, αποφασίζουμε: 

Μεταφέρουμε τις τρεις (3) επιπλέον θέσεις Δ.Ε.Π., που 
διατέθηκαν στο ίδρυμα για το ακαδημαϊκό έτος 2001 - 
2002 με το Α/211/12.8.2002 έγγραφο του ΥΠΕΠΘ, από το 
ΑΕΙ στα κάτωθι τμήματα του Ιδρύματος, ως εξής: 

• Τμήμα Οικονομικών Επιστημών 1 θέση 

• Τμήμα Οργάνωσης και Διοίκησης Επιχειρήσεων 1 θέση 

• Τμήμα Εκπαιδευτικής και Κοινωνικής Πολιτικής 1 θέση 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Θεσσαλονίκη, 4 Νοεμβρίου 2002 

Ο Πρύτανης 
ΓΕΩΡΓΙΟΣ ΤΣΙΟΤΡΑΣ 

(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΐΎΐθ1 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































